Temeljem članka 28. Statuta Lokalne akcijske grupe Vuka – Dunav (28. ožujka 2014. godine) Upravni odbor Lokalne akcijske grupe Vuka – Dunav na 7. sjednici dana 12. lipnja 2014. godine, donosi

**ODLUKU**

**o korištenju poslovnih prostora**

Članak 1.

Ovom Odlukom potvrđuje se korištenje poslovnih prostora Općine Antunovac ukupne površine ureda LAG-a 30 m2, u iznosu od 1500 kn mjesečno, bez PDV-a, s uključenim režijskim troškovima, korištenjem kuhinje i sanitarnih prostorija te općinske vijećnice, Hrvatskog doma u Antunovcu i Hrvatskog doma Ivanovcu za potrebe održavanja predavanja, prezentacija i drugih potreba LAG-a Vuka – Dunav, a po potrebi i drugih uredskih prostorija.

Članak 2.

Između Općine Antunovac i LAG-a Vuka – Dunav sklopit će se Ugovor o korištenju poslovnih prostora, počevši od 01. lipnja 2014. godine do 31. siječnja 2016. godine, kojim će se definirati prava i obveze Općine Antunovac i LAG-a Vuka – Dunav, kao korisnika poslovnih prostora.

Članak 3.

Ugovor o korištenju poslovnog prostora sklapa se s Općinom Antunovac temeljem statusa Općine kao suosnivača LAG-a te korištenja adrese Općine za sjedište LAG-a Vuka – Dunav.

Članak 4.

Odluka stupa na snagu danom donošenja.

URBROJ: UO/14-14

U Antunovcu, 12. lipnja 2014. godine

Predsjednik Upravnog odbora  
 LAG-a Vuka Dunav

Marjan Tomas