Sjednica Upravnog odbora Lokalne akcijske grupe Vuka – Dunav, održana je dana 12. lipnja 2014. godine u 11.00 sati u Općini Antunovac, Braće Radića 4, 31216 Antunovac, te je sačinjen slijedeći

**ZAPISNIK**

**sa 7. sjednice Upravnog odbora**

Sjednicu Upravnog odbora otvara Nataša Tramišak, predsjednica LAG-a Vuka – Dunav i predstavnica Općine Antunovac.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Nataša Tramišak, Općina Antunovac,

2. Marjan Tomas, Općina Vladislavci,

3. Zdenko Đerđ, HVIDR-a Antunovac,

4. Siniša Bulajič, Općina Erdut i PORC Erdut,

5. Marina Krajnović, Općina Ernestinovo,

6. Ivan Hampovčan, PVZ „Fructus“ Antunovac,

7. Krunoslav Ižaković, C.U.S. Antunovac, p.p. Ivan Hampovčan,

8. Mile Zlokapa, Općina Šodolovci.

Utvrđuje se da je valjanu punomoć za glasanje na Upravnom odboru priložio Siniša Bulajić opunomoćenik Općine Erdut i PORC Erdut.

7. sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas.

Za zapisničara je izabrana Iva Tokić, a za ovjerovitelja zapisnika Ivan Hampovčan, nakon čega je usvojen sljedeći

**DNEVNI RED**

1. USVAJANJE ZAPISNIKA SA 6. SJEDNICE UPRAVNOG ODOBRA
2. PROVEDBA UGOVORA O DODJELI SREDSTAVA IZ IPARD PROGRAMA MJERA 202 ZA SUFINANCIRANJE LAG-a
3. ODLUKA O KORIŠTENJU POVRATNIH BESKAMATNIH SREDSTAVA NACIONALNE ZAKLADE ZA RAZVOJ CIVILNOG DRUŠTVA
4. ODLUKA O IZNOSU ČLANARINE ZA 2014. GODINU
5. ODLUKA O KORIŠTENJU POSLOVNIH PROSTORA
6. ODLUKA O USVAJANJU IZMJENA I DOPUNA STRATEGIJE RAZVITKA 2013. – 2014.
7. PITANJA I PRIJEDLOZI ČLANOVA LAG VUKA – DUNAV

Ad1.: USVAJANJE ZAPISNIKA SA 6. SJEDNICE UPRAVNOG ODBORA LAG VUKA - DUNAV

Članovi LAG-a Vuka – Dunav su dobili Zapisnik sa 6. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik sa 6. sjednice jednoglasno prihvaćen.

Ad2.: PROVEDBA UGOVORA O DODJELI SREDSTAVA IZ IPARD PROGRAMA MJERA 202 ZA SUFINANCIRANJE LAG-a

Predsjednica LAG-a Vuka - Dunav upoznaje prisutne članove Upravnog odbora s provedbom Ugovora o dodjeli sredstava iz IPARD. Iznosi kako je Ugovor s APPRRR potpisan 29.01.2014. godine, te da je 29.04.2014. završilo prvo izvještajno razdoblje te je poslan prvi izvještaj, odnosno podnesen Zahtjev za isplatu 91.656,99 kuna.

Izvještaj o provedbi Ugovora o dodjeli sredstava iz IPARD Programa dan je na glasovanje i jednoglasno je usvojen.

Ad3.: ODLUKA O KORIŠTENJU POVRATNIH BESKAMATNIH SREDSTAVA NACIONALNE ZAKLADE ZA RAZVOJ CIVILNOG DRUŠTVA

Predsjednica LAG-a iznosi Prijedlog Odluke o korištenju povratnih beskamatnih sredstava Nacionalne zaklade za razvoj civilnog društva. Objašnjava kako je na 3. Izvanrednoj Skupštini donesena Odluka o javljanju na natječaj Nacionalne zaklade za razvoj civilnog društva i potraživanje sredstava u iznosu od 50.000,00 kuna, no budući da je LAG-u Vuka – Dunav odobreno 70.000,00 kuna beskamatnih povratnih sredstava, predlaže donošenje Odluke o korištenju dodatnih sredstava u iznosu od 20.000,00 kuna. Također napominje kako su navedena sredstva izuzetno značajna za daljni rad LAG-a Vuka – Dunav, osobito u razdoblju 2. Izvještajnog perioda, odnosno do isplate sredstava na temelju Zahtjeva za isplatu za 1. Izvještajni period.

Prijedlog je dan na glasovanje i jednoglasno je usvojen te je donesena

**Odluka o korištenju povratnih beskamatnih sredstava Nacionalne zaklade za razvoj civilnog društva.**

Ad4.: ODLUKA O IZNOSU ČLANARINE ZA 2014. GODINU

Upravnom odboru na glasovanje je dan Prijedlog Odluke o iznosu članarine za 2014. godinu. Budući da su sve JLS LAG-a Vuka – Dunav pristale plaćati iznos članarine definiran Prijedlogom spomenute odluke (2,00 kn po stanovniku, sukladno Popisu stanovništva iz 2011. godine Državnog zavoda za statistiku RH), Upravni je odbor jednoglasno usvojio ovaj Prijedlog te je donesena

**Odluka o iznosu članarine za 2014. godinu.**

Ad5.: ODLUKA O KORIŠTENJU POSLOVNIH PROSTORA

Predsjednica LAG-a iznosi razloge potrebe donošenja Odluke o korištenju poslovnih prostora i infrastrukture Općine Antunovac u zamijenu za naknadu u iznosu od 1.500,00 kuna mjesečno, kako bi LAG i dalje mogao kvalitetno obavljati rad i organizirati predviđene aktivnosti.  
 Prijedlog je dan Upravnom odboru na glasovanje i jednoglasno je prihvaćen te je donesena

**Odluka o korištenju poslovnih prostora.**

Ad6.: ODLUKA O USVAJANJU IZMJENA I DOPUNA STRATEGIJE RAZVITKA 2013. – 2014.

Predsjednik Upravnog odbora otvara točku o usvajanju Izmjena i dopuna Strategije razvitka 2013. – 2014. Razloge potrebe Izmjena i dopuna iznosi Predsjednica LAG-a te ističe kako je ona temelj financiranja projekata. Također poziva sve predstavnike Općina da za izradu iduće Strategije razvitka 2015. – 2020. dostave sve projekte koje imaju u planu provoditi.

Prijedlog je jednoglasno usvojen te je donesena

**Odluka o usvajanju Izmjena i dopuna Strategije razvitka 2013. – 2014.**

Ad7.: PITANJA I PRIJEDLOZI ČLANOVA LAG VUKA – DUNAV

Predsjednik Upravnog odobra otvara ovu točku dnevnoga reda. U razmatranje se uzimju pristigle pristupnice za članstvo u LAG-u Vuka – Dunav, podnesene od strane:

1. OPG Loboda Maćaš, Bele Bartoka 5, 31226 Dalj,

2. Šutalo d.o.o., Žrtava domovinskog rata 4, 31206 Erdut.

Jednoglasno je odlučeno da se pristigli zahtjevi za učlanjenje u LAG Vuka - Dunav uvažavaju te je donesena

**Odluka o primanju u članstvo.**

Predsjednik Udruge HVIDR-a Antunovac, Zdenko Đerđ, predlaže da se Predsjednici, odnosno Voditeljici LAG-a Vuka – Dunav, Nataši Tramišak, osigura mjesečna naknada za obavljanje rada u iznosu od 1.000,00 kuna neto.

Prijedlog je jednoglasno prihvaćen te je donesena

**Odluka o naknadi za Voditeljicu LAG-a Vuka – Dunav.**

Nakon usvajanja prethodnog prijedloga, Predsjednica LAG-a iznosi Zahtjev za izdavanjem pisma preporuke podnesen od strane:

1.PO Tonkovac, Vl. PO Tonkovac, Vl. Dražen Tonkovac, Kralja Tomislava 74a, 31431 Čepin, za projekt „Ulaganje u podizanje trajnog nasada voća s pripadajućim sustavom crijevne drenaže i sustavom za zaštitu od tuče, te modernizacija mehanizacije“.  
 Nakon odrađene administrativne provjere, Zahtjev je dan Upravnom odboru na usvajanje i jednoglasno je prihvaćen te je donesena

**Odluka o izdavanju pisma preporuke za IPARD Mjeru 101 – sektor voća i povrća i sektor žitarica i uljarica PO Tonkovac.**

Predsjednik Upravnog odbora stavlja na razmatranje Odluku o izdavanju pisma preporuke, donesenu dana 09. lipnja 2014. godine, nakon izvršene administrativne provjere za:

1. OPG Aleksandar Hrkač, Kralja Dmitra Zvonimira 5, 31326 Darda, za projekt „Modernizacija mehanizacije“ u k.o. Josipovac na k.č.br. 600 i 597 te k.o. Vladislavci na k.č.br. 806 za javljanje na Mjeru 101 – sektor voćarstva i povrćarstva, IPARD Programa.

Odluka je jednoglasno usvojena od strane Upravnog odbora.

Nakon što je rasprava završena, Predsjednik Upravnog odbora konstatira da je Dnevni red iscrpljen te da nema dodatnih pitanja i prijedloga, stoga zaključuje 7. sjednicu Upravnog odbora LAG-a Vuka – Dunav u 11.45 sati.

URBROJ: UO/14-18

U Antunovcu, dana 12. lipnja 2014. godine.

|  |  |
| --- | --- |
| Zapisničar  Iva Tokić | Predsjednica LAG-a  Nataša Tramišak, mag. iur. |
|  |  |
|  |  |
|  |  |
| Ovjerovitelj zapisnika  Ivan Hampovčan | |